Urubamba deles i Øvre Urubamba og Nedre Urubamba, som er adskilt av det trange elvegjelet Pongo de Mainique. Langs Øvre Urubamba er det omfattende irrigasjonsanlegg og tett befolkning. Her ligger også en rekke ruiner fra Inkariket, blant annet byen Machu Picchu. Nedre Urubamba er relativt lite utviklet og har en betydelig urfolksbefolkning. Økonomien er basert på tømmer og et stort gassfelt i området.